Diari Oficial de la Generalitat Valenciana


Sumari del DOGV 7574, del 20-07-2015 (2015/6594)

DECRET 108/2015, de 17 de juliol, del Consell, pel qual cessen i es nomenen consellers del Consell d'Administració de Ferrocarrils de la Generalitat Valenciana.
----------------------------------------------------------------------------------------------------------------------------------------------------------------

### Dades del document

Número de DOGV
:   7574

Data del DOGV
:   20-07-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6594


Data del document
:   17-07-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Ferrocarrils de la Generalitat Valenciana

DECRET 108/2015, de 17 de juliol, del Consell, pel qual cessen i es nomenen consellers del Consell d'Administració de Ferrocarrils de la Generalitat Valenciana. [2015/6594]  
Segons s'establix en l'article 5.1 de la Llei 4/1986, de 10 de novembre, de la Generalitat, de creació de l'entitat Ferrocarrils de la Generalitat Valenciana, esta estarà regida per un consell d'administració, compost per un president, un vicepresident i els consellers.  
Al seu torn, l'article 5 de l'Estatut de l'entitat Ferrocarrils de la Generalitat Valenciana, aprovat pel Decret 144/1986, de 24 de novembre, del Consell, establix que esta «estarà regida per un consell d'administració, compost per un president, un vicepresident i un nombre de consellers no inferior a tres ni superior a huit, inclosa la representació laboral».   
Per la seua banda, l'article 36.b de l'esmentat Estatut de Ferrocarrils de la Generalitat Valenciana disposa que quedarà reservat al Consell «el nomenament dels consellers del Consell d'Administració, a proposta del conseller d'Obres Públiques, Urbanisme i Transports (en l'actualitat, de la consellera d'Habitatge, Obres Públiques i Vertebració del Territori), el coneixement de la seua actuació i, si és el cas, la remoció o la renovació dels seus membres».  
El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, en l'article 10 assigna, a la Conselleria d'Habitatge, Obres Públiques i Vertebració del Territori, les competències en matèria de transports.   
En conseqüència, cal procedir a adequar el nomenament dels consellers del Consell d'Administració de l'entitat indicada de conformitat amb la nova organització de les conselleries de la Generalitat.   
Per tot allò que s'ha exposat, a proposta de la consellera d'Habitatge, Obres Públiques i Vertebració del Territori, i amb la deliberació prèvia del Consell en la reunió del dia 17 de juliol de 2015,  
   
DECRETE  
  
Article 1  
Disposar el cessament com a consellers del Consell d'Administració de Ferrocarrils de la Generalitat Valenciana, i agrair-los els servicis prestats, de:  
  
Jaime Pallarol Simón.  
Gaspar Peral Ribelles.  
Julia Cuello Espuña.  
Pedro García Ribot.  
Pablo Cotino Mulet.  
  
Article 2  
Nomenar consellers del Consell d'Administració de Ferrocarrils de la Generalitat Valenciana:  
  
Francesc de Borja Signes Núñez.  
Carlos Domingo Soler.  
Clara Ferrando Estrella.  
  
València, 17 de juliol de 2015.  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques   
i Vertebració del Territori,  
MARÍA JOSÉ SALVADOR RUBERT